Imtella' Ġunju 27, 2020 - Aġġornata 27 Ta' Ġunju, 2020 7:17pm Arkeologi fin-Norveġja bdew jiskavaw l-ewwel bastiment tal-Vikingi f'iktar minn seklu. Il-bastiment, twil madwar 20 metru, instab sentejn ilu f'sit f'Gjellestad, li kien jintuża bħala ċimiterju. L-iskavar mistenni jdum ħames xhur, fejn l-arkeoloġi jinsabu ħerqana għal dak li jistgħu jsibu midfun mal-bastiment. Dan hekk kif il-bastiment kien jindifen ma' persuna importanti, flimkien ma' oġġetti u annimali li kienu meqjusa importanti għall-vjaġġ etern. Dawn l-oġġetti, flimkien mal-għamla tal-bastiment innifsu, jistgħu jkomplu jitfgħu dawl fuq il-ħajja tal-Vikingi. S'issa nstabu biss tliet vapuri oħra ta' din ix-xorta.